title: Komisijas Īstenošanas regula (ES) 2015/833 (2015. gada 28. maijs), ar kuru sāk izmeklēšanu attiecībā uz antidempinga pasākumu, kas ar Padomes Īstenošanas regulu (ES) Nr. 1238/2013 noteikti tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kurus nosūta no Ķīnas Tautas Republikas, iespējamu apiešanu, importējot kristāliskā silīcija fotoelektriskos moduļus un to galvenās sastāvdaļas (proti, elementus), kas nosūtīti no Malaizijas un Taivānas, neatkarīgi no tā, vai tiem ir vai nav deklarēta Malaizijas un Taivānas izcelsme, un ar kuru uz šādu importu attiecina reģistrāciju

text:
               29.5.2015

               LV

               Eiropas Savienības Oficiālais Vēstnesis

               L 132/60

         KOMISIJAS ĪSTENOŠANAS REGULA (ES) 2015/833
   (2015. gada 28. maijs),
   ar kuru sāk izmeklēšanu attiecībā uz antidempinga pasākumu, kas ar Padomes Īstenošanas regulu (ES) Nr. 1238/2013 noteikti tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kurus nosūta no Ķīnas Tautas Republikas, iespējamu apiešanu, importējot kristāliskā silīcija fotoelektriskos moduļus un to galvenās sastāvdaļas (proti, elementus), kas nosūtīti no Malaizijas un Taivānas, neatkarīgi no tā, vai tiem ir vai nav deklarēta Malaizijas un Taivānas izcelsme, un ar kuru uz šādu importu attiecina reģistrāciju
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 13. panta 3. punktu un 14. panta 5. punktu,
   informējusi dalībvalstis,
   tā kā:
   A.   PIEPRASĪJUMS

               (1)

               Eiropas Komisija (“Komisija”) ir saņēmusi pieprasījumu saskaņā ar pamatregulas 13. panta 3. punktu un 14. panta 5. punktu izmeklēt to antidempinga pasākumu iespējamu apiešanu, kas noteikti tādu kristāliskā silīcija fotoelektrisko moduļu un to galveno sastāvdaļu (proti, elementu) importam, kuru izcelsme ir Ķīnas Tautas Republikā vai kurus nosūta no Ķīnas Tautas Republikas, un attiecināt reģistrāciju uz tādu kristāliskā silīcija fotoelektrisko moduļu un to galveno sastāvdaļu (proti, elementu) importu, kuri nosūtīti no Malaizijas un Taivānas, neatkarīgi no tā, vai tiem ir vai nav deklarēta Malaizijas un Taivānas izcelsme.

               (2)

               Pieprasījumu 2015. gada 15. aprīlī iesniedza kristāliskā silīcija fotoelektrisko moduļu un to galveno sastāvdaļu (proti, elementu) Savienības ražotājs – uzņēmums SolarWorld AG –, kas tādējādi pamatregulas 13. panta 3. punkta izpratnē ir ieinteresētā persona.

         B.   RAŽOJUMS

               (3)

               Ražojums, ar ko saistīta pasākumu iespējamā apiešana, ir tādi kristāliskā silīcija fotoelektriskie moduļi vai paneļi un tāda tipa elementi, ko izmanto kristāliskā silīcija fotoelektriskajos moduļos vai paneļos (elementu biezums nepārsniedz 400 mikrometrus), kurus patlaban klasificē ar KN kodiem ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 un ex 8541 40 90 un kuru izcelsme ir Ķīnas Tautas Republikā vai kurus nosūta no Ķīnas Tautas Republikas, ja vien tie netiek pārvadāti tranzītā GATT V panta izpratnē (“attiecīgais ražojums”).

               (4)

               No attiecīgā ražojuma definīcijas ir izslēgti šādi ražojuma veidi:

                           —

                           ar saules enerģiju darbināmas uzlādes ierīces, kas sastāv no mazāk nekā sešiem elementiem, ir pārnēsājamas un nodrošina elektroenerģiju ierīcēm vai uzlādē akumulatorus,

                           —

                           plānkārtiņu fotoelektriskie ražojumi,

                           —

                           kristāliskā silīcija fotoelektriskie ražojumi, kas ir pastāvīgi integrēti tādās elektriskajās ierīcēs, kuru funkcija nav enerģijas ražošana un kuru patērēto elektroenerģiju ražo integrētais(-ie) kristāliskā silīcija fotoelektriskais(-ie) elements(-i),

                           —

                           moduļi vai paneļi, kam spriegums nepārsniedz 50 V (līdzstrāva) un jauda nepārsniedz 50 W un kas paredzēti vienīgi tiešai lietošanai akumulatoru uzlādes sistēmās ar tādām pašām sprieguma un jaudas īpašībām.

               (5)

               Izmeklējamais ražojums ir tāds pats kā 3. un 4. apsvērumā definētais ražojums, taču tas tiek nosūtīts no Malaizijas un Taivānas, neatkarīgi no tā, vai tam ir vai nav deklarēta Malaizijas un Taivānas izcelsme, un to patlaban klasificē ar tādiem pašiem KN kodiem kā attiecīgo ražojumu (“izmeklējamais ražojums”).

         C.   SPĒKĀ ESOŠIE PASĀKUMI

               (6)

               Patlaban spēkā esošie pasākumi, kuri prima facie tiek apieti, ir antidempinga pasākumi, kas noteikti ar Padomes Īstenošanas regulu (ES) Nr. 1238/2013 (2) (“spēkā esošie pasākumi”).

         D.   PAMATOJUMS

               (7)

               Pieprasījumā ir pietiekami pierādījumi, ka tādu kristāliskā silīcija fotoelektrisko moduļu un to galveno sastāvdaļu (proti, elementu), kuru izcelsme ir Ķīnas Tautas Republikā vai kurus nosūta no Ķīnas Tautas Republikas, importam noteiktie antidempinga pasākumi tiek apieti, importējot izmeklējamā ražojuma sūtījumus no Malaizijas un Taivānas.

               (8)

               Iesniegtie pierādījumi ir šādi.

               (9)

               Pieprasījumā norādīts, ka pēc pasākumu piemērošanas ir būtiski mainījies tirdzniecības modelis saistībā ar eksportu no Ķīnas Tautas Republikas, Malaizijas un Taivānas uz Savienību un ka šādām pārmaiņām nav cita pietiekami attaisnojoša iemesla vai ekonomiskā pamatojuma kā vien maksājuma noteikšana.

               (10)

               Šķiet, minētās pārmaiņas izraisīja tas, ka attiecīgais ražojums uz Savienību tiek nosūtīts caur Malaiziju un Taivānu. Tomēr izmeklēšana aptver visu veidu praksi, procesus un darbības, kuriem bez antidempinga pasākumu noteikšanas nav cita pamatota iemesla vai ekonomiskā pamatojuma.

               (11)

               Bez tam pieprasījumā ir pietiekami pierādījumi, ka attiecīgajam ražojumam piemērojamo spēkā esošo antidempinga pasākumu koriģējošā ietekme tiek mazināta gan attiecībā uz daudzumu, gan cenu. Šķiet, ka attiecīgā ražojuma importu ir aizstājuši ievērojami izmeklējamā ražojuma importa apjomi. Turklāt ir pietiekami daudz pierādījumu tam, ka izmeklējamais ražojums tiek importēts par cenām, kuras ir zemākas par cenu, kas nerada kaitējumu un kas konstatēta izmeklēšanā, kuras rezultātā tika noteikti spēkā esošie pasākumi.

               (12)

               Visbeidzot, pieprasījumā ir pietiekami daudz pierādījumu tam, ka, salīdzinot ar iepriekš konstatēto normālo vērtību, izmeklējamais ražojums tiek pārdots par dempinga cenām.

         E.   PROCEDŪRA

               (13)

               Ņemot vērā iepriekš minēto, Komisija secināja, ka ir pietiekami daudz pierādījumu, lai pamatotu izmeklēšanas sākšanu atbilstīgi pamatregulas 13. panta 3. punktam un saskaņā ar pamatregulas 14. panta 5. punktu attiecinātu reģistrāciju uz izmeklējamā ražojuma importu neatkarīgi no tā, vai tam ir vai nav deklarēta Malaizijas un Taivānas izcelsme.

         a)   Anketas

               (14)

               Lai iegūtu informāciju, ko Komisija uzskata par vajadzīgu izmeklēšanai, tā nosūtīs anketas zināmajiem eksportētājiem/ražotājiem un zināmajām eksportētāju/ražotāju apvienībām Malaizijā un Taivānā, zināmajiem eksportētājiem/ražotājiem un zināmajām eksportētāju/ražotāju apvienībām Ķīnas Tautas Republikā, zināmajiem importētājiem un zināmajām importētāju apvienībām Savienībā, kā arī Ķīnas Tautas Republikas, Malaizijas un Taivānas iestādēm. Informāciju var attiecīgi iegūt arī no Savienības ražošanas nozares.

               (15)

               Katrā ziņā visām ieinteresētajām personām būtu jāsazinās ar Komisiju nekavējoties, bet ne vēlāk kā šīs regulas 3. pantā noteiktajos termiņos, un šīs regulas 3. panta 1. punktā noteiktajā termiņā jāpieprasa anketa, jo šīs regulas 3. panta 2. punktā noteiktais termiņš attiecas uz visām ieinteresētajām personām.

               (16)

               Ķīnas Tautas Republikas, Malaizijas un Taivānas iestādes attiecīgi tiks informētas par izmeklēšanas sākšanu.

         b)   Informācijas vākšana un uzklausīšana

               (17)

               Visas ieinteresētās personas ar šo ir aicinātas rakstiski izteikt savu viedokli un sniegt pierādījumus, kas to pamato. Turklāt Komisija var uzklausīt ieinteresētās personas, ja tās to rakstiski pieprasa un norāda konkrētus iemeslus, kāpēc tās būtu jāuzklausa.

         c)   Atbrīvojums no importa reģistrēšanas vai pasākumiem

               (18)

               Saskaņā ar pamatregulas 13. panta 4. punktu izmeklējamā ražojuma importu var atbrīvot no reģistrēšanas vai pasākumiem, ja ar šādu importu pasākumi apieti netiek.

               (19)

               Iespējamā pasākumu apiešana notiek ārpus Savienības, tādēļ saskaņā ar pamatregulas 13. panta 4. punktu atbrīvojumus var piešķirt izmeklējamā ražojuma Malaizijas un Taivānas ražotājiem, kuri var pierādīt, ka tie nav saistīti (3) ne ar vienu ražotāju, uz kuru attiecas spēkā esošie pasākumi (4), un ja ir konstatēts, ka tie nav iesaistīti pamatregulas 13. panta 1. un 2. punktā definētajās apiešanas darbībās. Ražotājiem, kas vēlas saņemt atbrīvojumu, šīs regulas 3. panta 3. punktā norādītajā termiņā būtu jāiesniedz pieprasījums, kas pienācīgi pamatots ar pierādījumiem.

         F.   REĢISTRĒŠANA

               (20)

               Ievērojot pamatregulas 14. panta 5. punktu, izmeklējamā ražojuma imports būtu jāreģistrē, lai nodrošinātu, ka tad, ja izmeklēšanā konstatētu pasākumu apiešanu, antidempinga maksājumus atbilstošā apmērā varētu uzlikt no dienas, kad sākta šāda no Malaizijas un Taivānas nosūtīta importa reģistrēšana.

         G.   MUITAS DEKLARĀCIJA

               (21)

               Kristāliskā silīcija fotoelektrisko moduļu un to galveno sastāvdaļu (proti, elementu) statistika bieži tiek izteikta vatos. Tomēr šāda kristāliskā silīcija fotoelektrisko moduļu un to galveno sastāvdaļu (proti, elementu) papildu mērvienība nav iekļauta kombinētajā nomenklatūrā, kas noteikta Padomes Regulas (EEK) Nr. 2658/87 (5) I pielikumā. Tāpēc jāparedz, ka deklarācijā par laišanu brīvā apgrozībā attiecībā uz izmeklējumā ražojuma importu jānorāda ne tikai svars kilogramos vai tonnās, bet arī vatu skaits. Vatu skaitu norāda Taric kodiem 8541409022, 8541409023, 8541409032 un 8541409033.

         H.   TERMIŅI

               (22)

               Labas pārvaldības labad būtu jānosaka termiņi, kuros:

                           —

                           ieinteresētās personas var pieteikties Komisijā, rakstiski darīt zināmu savu viedokli un iesniegt atbildes uz anketas jautājumiem vai jebkādu citu informāciju, kas būtu jāņem vērā izmeklēšanā,

                           —

                           Malaizijas un Taivānas ražotāji var pieprasīt atbrīvojumu no importa reģistrācijas vai pasākumiem,

                           —

                           ieinteresētās personas var iesniegt Komisijai rakstisku uzklausīšanas pieprasījumu.

               (23)

               Jāvērš uzmanība uz faktu, ka vairākums pamatregulā noteikto procesuālo tiesību ir īstenojamas atkarībā no tā, vai persona piesakās šīs regulas 3. pantā noteiktajos termiņos.

         I.   NESADARBOŠANĀS

               (24)

               Ja ieinteresētā persona liedz piekļuvi nepieciešamajai informācijai vai nesniedz to noteiktajā termiņā, vai ievērojami kavē izmeklēšanu, tad saskaņā ar pamatregulas 18. pantu apstiprinošus vai noraidošus konstatējumus var sagatavot, pamatojoties uz pieejamajiem faktiem.

               (25)

               Ja tiek konstatēts, ka ieinteresētā persona ir sniegusi nepatiesu vai maldinošu informāciju, šo informāciju neņem vērā un izmanto pieejamos faktus.

               (26)

               Ja ieinteresētā persona nesadarbojas vai sadarbojas tikai daļēji un tāpēc konstatējumi saskaņā ar pamatregulas 18. pantu ir pamatoti ar pieejamajiem faktiem, rezultāts šai personai var būt mazāk labvēlīgs nekā tad, ja tā būtu sadarbojusies.

               (27)

               Ja atbilde netiek sniegta elektroniskā veidā, to neuzskata par nesadarbošanos, ja ieinteresētā persona pierāda, ka atbildes sniegšana prasītajā veidā sagādātu nesamērīgu papildu apgrūtinājumu vai nesamērīgus papildu izdevumus. Ieinteresētajai personai būtu nekavējoties jāsazinās ar Komisiju.

         J.   IZMEKLĒŠANAS GRAFIKS

               (28)

               Izmeklēšana saskaņā ar pamatregulas 13. panta 3. punktu tiks pabeigta deviņu mēnešu laikā no šīs regulas publicēšanas dienas Eiropas Savienības Oficiālajā Vēstnesī.

         K.   PERSONAS DATU APSTRĀDE

               (29)

               Tiek norādīts, ka šajā izmeklēšanā iegūtos personas datus apstrādās saskaņā ar Eiropas Parlamenta un Padomes Regulu (EK) Nr. 45/2001 (6).

         L.   UZKLAUSĪŠANAS AMATPERSONA

               (30)

               Ieinteresētās personas var lūgt tirdzniecības procedūru uzklausīšanas amatpersonas iesaistīšanos. Uzklausīšanas amatpersona darbojas kā vidutājs starp ieinteresētajām personām un Komisijas izmeklēšanas dienestiem. Uzklausīšanas amatpersona izskata pieprasījumus par piekļuvi lietai, strīdus par dokumentu konfidencialitāti, pieprasījumus pagarināt termiņu un trešo personu uzklausīšanas pieprasījumus. Uzklausīšanas amatpersona var rīkot uzklausīšanu kādai ieinteresētajai personai individuāli un darboties kā vidutājs, lai pilnībā tiktu īstenotas ieinteresētās personas tiesības uz aizstāvību.

               (31)

               Uzklausīšanas pieprasījums jāiesniedz rakstiski, un tajā jānorāda pieprasījuma iemesli. Pieprasījums uzklausīt par jautājumiem, kas skar izmeklēšanas sākumposmu, jāiesniedz 15 dienu laikā no šīs regulas publicēšanas dienas Eiropas Savienības Oficiālajā Vēstnesī. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar ieinteresētajām personām.

               (32)

               Lai tiktu pārstāvēti dažādi viedokļi un piedāvāti atspēkojoši argumenti par jautājumiem, kas cita starpā attiecas uz pārmaiņu esību tirdzniecības modelī, (ne)pietiekamu iemeslu vai ekonomisko pamatojumu šādām pārmaiņām, spēkā esošo pasākumu koriģējošās ietekmes mazināšanu un to, vai, salīdzinot ar iepriekš konstatēto normālo vērtību, izmeklējamais ražojums tiek pārdots par dempinga cenām, uzklausīšanas amatpersona nodrošinās arī iespējas piedalīties uzklausīšanā, kurā iesaistītas vairākas ieinteresētās personas.

               (33)

               Papildu informācija un kontaktinformācija pieejama uzklausīšanas amatpersonas tīmekļa lapās Tirdzniecības ģenerāldirektorāta tīmekļa vietnē http://ec.europa.eu/trade/trade-policy-and-you/contacts/hearing-officer/,

         IR PIEŅĒMUSI ŠO REGULU.
   1. pants
   Ar šo saskaņā ar Regulas (EK) Nr. 1225/2009 13. panta 3. punktu sāk izmeklēšanu, kuras mērķis ir noskaidrot, vai, importējot Savienībā tādus kristāliskā silīcija fotoelektriskos moduļus vai paneļus un tāda tipa elementus, ko izmanto kristāliskā silīcija fotoelektriskajos moduļos vai paneļos (elementu biezums nepārsniedz 400 mikrometrus), kurus patlaban klasificē ar KN kodiem ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 un ex 8541 40 90 (Taric kodiem 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033) un kuri tiek nosūtīti no Malaizijas un Taivānas neatkarīgi no tā, vai tiem ir vai nav deklarēta Malaizijas un Taivānas izcelsme, tiek apieti ar Īstenošanas regulu (ES) Nr. 1238/2013 noteiktie pasākumi.
   Izmeklēšana neattiecas uz šādu ražojumu importu Savienībā:

               —

               ar saules enerģiju darbināmām uzlādes ierīcēm, kas sastāv no mazāk nekā sešiem elementiem, ir pārnēsājamas un nodrošina elektroenerģiju ierīcēm vai uzlādē akumulatorus,

               —

               plānkārtiņu fotoelektriskajiem ražojumiem,

               —

               kristāliskā silīcija fotoelektriskajiem ražojumiem, kas ir pastāvīgi integrēti tādās elektriskajās ierīcēs, kuru funkcija nav enerģijas ražošana un kuru patērēto elektroenerģiju ražo integrētais(-ie) kristāliskā silīcija fotoelektriskais(-ie) elements(-i),

               —

               moduļiem vai paneļiem, kam spriegums nepārsniedz 50 V (līdzstrāva) un jauda nepārsniedz 50 W un kas paredzēti vienīgi tiešai lietošanai akumulatoru uzlādes sistēmās ar tādām pašām sprieguma un jaudas īpašībām.

         2. pants
   Muitas dienesti saskaņā ar Regulas (EK) Nr. 1225/2009 13. panta 3. punktu un 14. panta 5. punktu veic vajadzīgos pasākumus, lai reģistrētu šīs regulas 1. pantā definēto importu Savienībā.
   Reģistrēšanu beidz deviņus mēnešus pēc šīs regulas spēkā stāšanās dienas.
   Komisija ar regulu var uzdot muitas dienestiem izbeigt to ražojumu importa reģistrāciju Savienībā, kurus izgatavojuši ražotāji, kas iesnieguši pieteikumu par atbrīvojumu no reģistrācijas un par ko konstatēts, ka tie atbilst atbrīvojuma piešķiršanas nosacījumiem.
   Ja tiek iesniegta deklarācija par tādu kristāliskā silīcija fotoelektrisko moduļu un to galveno sastāvdaļu (proti, elementu) importu, ko patlaban klasificē ar Taric kodiem 8541409022, 8541409023, 8541409032 un 8541409033, šīs deklarācijas attiecīgajā ailē ieraksta minētos importēto preču Taric kodus un vatu skaitu.
   Dalībvalstis katru mēnesi informē Komisiju par vatu skaitu attiecībā uz Taric kodiem 8541409022, 8541409023, 8541409032 un 8541409033.
   3. pants
   1.   Anketas Komisijā jāpieprasa 15 dienu laikā no šīs regulas publicēšanas dienas Eiropas Savienības Oficiālajā Vēstnesī.
   2.   Ieinteresētajām personām, kuras vēlas, lai to viedokli ņemtu vērā izmeklēšanā, 37 dienu laikā no dienas, kad šo regulu publicē Eiropas Savienības Oficiālajā Vēstnesī, ja vien nav norādīts citādi, jāpiesakās, sazinoties ar Komisiju, rakstiski jāizklāsta savs viedoklis un jāiesniedz atbildes uz anketas jautājumiem vai jebkāda cita informācija.
   3.   Malaizijas un Taivānas ražotājiem, kuri pieprasa atbrīvojumu no importa reģistrācijas vai pasākumiem, tajā pašā 37 dienu termiņā jāiesniedz pieprasījums, kas pienācīgi pamatots ar pierādījumiem.
   4.   Ieinteresētajām personām, lai tās uzklausītu, tajā pašā 37 dienu termiņā arī jāpiesakās Komisijā.
   5.   Tādas informācijas lietošanai, kas Komisijai iesniegta tirdzniecības aizsardzības izmeklēšanu vajadzībām un uz kuru attiecas autortiesības, jāsaņem atļauja no autortiesību turētāja. Ieinteresētajām personām, pirms tās iesniedz Komisijai informāciju un/vai datus, uz kuriem attiecas trešās personas autortiesības, no autortiesību turētāja ir jāpieprasa īpaša atļauja, kas skaidri ļauj: a) Komisijai šīs tirdzniecības aizsardzības procedūras vajadzībām izmantot informāciju un datus, tostarp publicēt tos Eiropas Savienības Oficiālajā Vēstnesī, un b) sniegt informāciju un/vai datus šīs izmeklēšanas ieinteresētajām personām.
   6.   Visi rakstiski iesniegtie dokumenti, tostarp šajā regulā prasītā informācija, kā arī ieinteresēto personu atbildes uz anketas jautājumiem un sarakste, kurai lūgts saglabāt konfidencialitāti, ir ar norādi Limited
       (7). Ja tiek prasīts saglabāt konfidencialitāti, ieinteresētajām personām saskaņā ar Regulas (EK) Nr. 1225/2009 19. panta 1. punktu jāsniedz pietiekams pamatojums.
   7.   Ieinteresētajām personām, kuras sniedz informāciju ar norādi Limited, saskaņā ar Regulas (EK) Nr. 1225/2009 19. panta 2. punktu jāsagatavo tās nekonfidenciāls kopsavilkums ar norādi For inspection by interested parties. Šiem kopsavilkumiem jābūt tik detalizētiem, lai no tiem varētu pienācīgi saprast konfidenciāli iesniegtās informācijas būtību. Ja ieinteresētā persona, kas iesniedz konfidenciālu informāciju, nenodrošina tās nekonfidenciālu kopsavilkumu un neiesniedz to noteiktajā formātā un kvalitātē, šādu informāciju var neņemt vērā, izņemot gadījumus, kad ieinteresētās personas var pierādīt, ka šādai informācijai nav iespējams izveidot kopsavilkumu. Šādā ārkārtas situācijā jānorāda iemesli, kāpēc nav iespējams izveidot kopsavilkumu.
   8.   Ieinteresētās personas tiek aicinātas visu informāciju un pieteikumus (tostarp skenētās pilnvaras un izziņas) iesniegt, izmantojot e-pastu, savukārt liela apjoma atbildes – CD-ROM vai DVD formātā, ko iesniedz personīgi vai nosūta pa pastu ierakstītā vēstulē. Ja ieinteresētās personas atbild elektroniski, tās piekrīt noteikumiem, kas piemērojami dokumentu elektroniskai iesniegšanai saskaņā ar noteikumiem dokumentā “SARAKSTE AR EIROPAS KOMISIJU TIRDZNIECĪBAS AIZSARDZĪBAS LIETĀS”, kas publicēts Tirdzniecības ģenerāldirektorāta tīmekļa vietnē http://trade.ec.europa.eu/doclib/docs/2011/june/tradoc_148003.pdf. Ieinteresētajām personām ir jānorāda savs nosaukums/vārds, adrese, tālruņa numurs un derīga e-pasta adrese un ir jānodrošina, ka norādītā e-pasta adrese ir funkcionējoša, oficiāla darba e-pasta adrese un ka e-pasts ik dienu tiek pārbaudīts. Pēc kontaktinformācijas iesniegšanas Komisija sazināsies ar ieinteresētajām personām tikai pa e-pastu, ja vien tās nebūs nepārprotami paudušas prasību visus dokumentus no Komisijas saņemt ar citiem saziņas līdzekļiem vai ja nosūtāmā dokumenta veida dēļ tas jāsūta ierakstītā vēstulē. Ieinteresētās personas var iepazīties ar papildu noteikumiem un informāciju par saraksti ar Komisiju, tostarp principiem, kas piemērojami pa e-pastu sūtāmai informācijai, iepriekš minētajās instrukcijās par saziņu ar ieinteresētajām personām.
   9.   Komisijas adrese sarakstei:

               European Commission

               Directorate General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

               E-pasts: TRADE-SP-AC-DUMPING-MY-TW@ec.europa.eu

         4. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 28. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 22.12.2009., 51. lpp.

      (2)  Padomes 2013. gada 2. decembra Īstenošanas regula (ES) Nr. 1238/2013, ar ko nosaka galīgo antidempinga maksājumu un galīgi iekasē noteikto pagaidu maksājumu par Ķīnas Tautas Republikas izcelsmes vai no tās nosūtīta kristāliskā silīcija fotoelektrisko moduļu un galveno sastāvdaļu (proti, elementu) importu (OV L 325, 5.12.2013., 1. lpp.).

      (3)  Saskaņā ar Komisijas Regulas (EEK) Nr. 2454/93 par Kopienas Muitas kodeksa īstenošanu 143. pantu personas uzskata par saistītām tikai tad, ja: a) viena persona ir otras personas uzņēmuma amatpersona vai direktors; b) tās ir juridiski atzīti uzņēmējdarbības partneri; c) tās ir darba devējs un darba ņēmējs; d) kādai personai tieši vai netieši pieder, tā pārvalda vai tur 5 % vai vairāk no abu personu balsstiesīgajām apgrozībā esošajām akcijām vai daļām; e) viena no personām tieši vai netieši kontrolē otru; f) abas personas tieši vai netieši kontrolē kāda trešā persona; g) abas personas kopā tieši vai netieši kontrolē kādu trešo personu; h) tās ir vienas ģimenes locekļi. Par vienas ģimenes locekļiem uzskata tikai tādas personas, kuru starpā pastāv šādas attiecības: i) vīrs un sieva; ii) tēvs vai māte un bērns; iii) brālis un māsa vai pusbrālis un pusmāsa; iv) vectēvs vai vecāmāte un mazbērns; v) tēva vai mātes brālis vai māsa un brāļa vai māsas bērns; vi) vīra vai sievas tēvs vai māte un znots vai vedekla; vii) svainis un svaine (OV L 253, 11.10.1993., 1. lpp.). Šajā kontekstā termins “persona” attiecas gan uz fizisku, gan juridisku personu.

      (4)  Tomēr pat tad, ja ražotāji iepriekšminētajā nozīmē ir saistīti ar uzņēmumiem, uz kuriem attiecas spēkā esošie pasākumi, atbrīvojumu var piešķirt, ja nav pierādījumu, ka saistība ar uzņēmumiem, uz ko attiecās spēkā esošie pasākumi, ir izveidota vai izmantota šādu pasākumu apiešanai.

      (5)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

      (6)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (7)  Dokumentu ar norādi Limited uzskata par konfidenciālu saskaņā ar 19. pantu Padomes Regulā (EK) Nr. 1225/2009 (OV L 343, 22.12.2009., 51. lpp.) un 6. pantu PTO Nolīgumā par 1994. gada GATT VI panta īstenošanu (“Antidempinga nolīgums”). Tas ir aizsargāts arī atbilstoši 4. pantam Eiropas Parlamenta un Padomes Regulā (EK) Nr. 1049/2001 (OV L 145, 31.5.2001., 43. lpp.).


title: Komisijas Īstenošanas regula (ES) 2017/337 (2017. gada 27. februāris), ar ko groza Regulu (EK) Nr. 1375/2007 par kukurūzas cietes ražošanas blakusproduktu importu no Amerikas Savienotajām Valstīm

text:
               28.2.2017

               LV

               Eiropas Savienības Oficiālais Vēstnesis

               L 50/42

         KOMISIJAS ĪSTENOŠANAS REGULA (ES) 2017/337
   (2017. gada 27. februāris),
   ar ko groza Regulu (EK) Nr. 1375/2007 par kukurūzas cietes ražošanas blakusproduktu importu no Amerikas Savienotajām Valstīm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 178. pantu,
   tā kā:

               (1)

               Komisijas Regula (EK) Nr. 1375/2007 (2) paredz noteikumus, kuru mērķis ir nodrošināt, ka no Amerikas Savienotajām valstīm importētie kukurūzas cietes ražošanas blakusprodukti atbilst tarifa definīcijai, par kuru notikusi vienošanās. Minētās regulas I pielikumā ir iekļauts ASV slapjās malšanas nozares izsniegta atbilstības sertifikāta paraugs.

               (2)

               Uzņēmums, kurš apstiprina ražotāju sertifikātu saņemšanu un izsniedz atbilstības sertifikātu, ir mainījies. Tāpēc atbilstības sertifikātā attiecīgi jāmaina uzņēmuma nosaukums.

               (3)

               Lai būtu iespējams izmantot sertifikātus, kas izsniegti pirms šīs regulas stāšanās spēkā dienas, būtu jāparedz attiecīgs noteikums.

               (4)

               Tādēļ Regula (EK) Nr. 1375/2007 būtu attiecīgi jāgroza,

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 1375/2007 I pielikumā “Atbilstības sertifikāta” paraugu aizstāj ar šīs regulas pielikumā iekļauto paraugu.
   2. pants
   Paliek spēkā sertifikāti, kas pirms šīs regulas stāšanās spēkā izsniegti saskaņā ar Regulu (EK) Nr. 1375/2007.
   3. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 27. februārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  Komisijas 2007. gada 23. novembra Regula (EK) Nr. 1375/2007 par kukurūzas cietes ražošanas blakusproduktu importu no Amerikas Savienotajām Valstīm (OV L 307, 24.11.2007., 5. lpp.).

      PIELIKUMS


title: Komisijas Īstenošanas regula (ES) Nr. 110/2013 ( 2013. gada 6. februāris ) par nosaukuma ierakstīšanu Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā ( Gruyère (AĢIN))

text:
               7.2.2013

               LV

               Eiropas Savienības Oficiālais Vēstnesis

               L 36/1

         KOMISIJAS ĪSTENOŠANAS REGULA (ES) Nr. 110/2013
   (2013. gada 6. februāris)
   par nosaukuma ierakstīšanu Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā (Gruyère (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 3. punkta b) apakšpunktu,
   tā kā:

               (1)

               Saskaņā ar 6. panta 2. punktu Padomes 2006. gada 20. marta Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2) Francijas pieteikums reģistrēt nosaukumu Gruyère kā aizsargātu ģeogrāfiskās izcelsmes norādi (AĢIN) ir publicēts Eiropas Savienības Oficiālajā Vēstnesī
                   (3).

               (2)

               Austrālija, Jaunzēlande un U.S. Dairy Export Council (ASV Piena produktu eksporta padome) saskaņā ar Regulas (EK) Nr. 510/2006 7. panta 2. punktu iesniedza iebildumus pret šā nosaukuma reģistrāciju. Šie iebildumi saskaņā ar minētās regulas 7. panta 3. punktu tika atzīti par pieņemamiem.

               (3)

               Iebildumi tika izteikti saistībā ar neatbilstību nosacījumiem, kas izklāstīti Regulas (EK) Nr. 510/2006 2. pantā, īpaši attiecībā uz ģeogrāfiskās vietas nenorādīšanu nosaukumā. Turklāt tika minēts nosaukuma vispārīgais raksturs un kaitējums saistībā ar nosaukumiem, preču zīmēm vai produktiem, kuri likumīgi tirgoti vismaz piecus gadus pirms 6. panta 2. punktā paredzētā publicēšanas datuma. Iebildumos arī norādīts, ka attiecīgā nosaukuma reģistrācija būtu nesaderīga ar Regulas (EK) Nr. 510/2006 3. panta 3. punkta noteikumiem.

               (4)

               Komisija 2011. gada 23. maija vēstulē ir aicinājusi Franciju un iebildumu cēlājus censties panākt vienošanos.

               (5)

               Ņemot vērā, ka paredzētajā termiņā vienošanās nav panākta, Komisijai ir jāpieņem lēmums.

               (6)

               Saistībā ar Regulas (EK) Nr. 510/2006 2. panta iespējamu neievērošanu attiecībā uz nosaukumu Gruyère jāprecizē, ka šis nosaukums ir tradicionāls nosaukums Regulas (EK) Nr. 510/2006 2. panta 2. punkta izpratnē un attiecīgi – to var reģistrēt.

               (7)

               Iebildumu iesniedzēji ir snieguši vairākas norādes, kas, viņuprāt, apliecina attiecīgā nosaukuma vispārīgo raksturu. Tomēr ir skaidrs, ka konkrētā termina iekļaušana 1951. gada Stresas konvencijas B pielikumā nenozīmē, ka attiecīgais termins ipso facto kļūst vispārīgs. Tarifu kodi vai citi analogi noteikumi saistībā ar nosaukumu Gruyère attiecas konkrēti uz muitas jomu un tādēļ nekādā veidā nav saistīti ar intelektuālā īpašuma tiesību aizsardzību vai patērētāju aizsardzību. Turklāt iesniegtā informācija, jo īpaši attiecībā uz siera Gruyère ražošanu ārpus Eiropas Savienības, nav atbilstīga, ņemot vērā teritorialitātes principu, saskaņā ar kuru nosaukuma vispārīgais raksturs jāizvērtē attiecībā uz Savienības teritoriju.

               (8)

               Homonīmus nosaukumus ir atļauts reģistrēt tikai tad, ja vēlāk reģistrētais homonīmais nosaukums praksē ir pietiekami atšķirīgs no nosaukuma, attiecībā uz kuru aizsardzība jau ir piešķirta. Saskaņā ar kopīgo deklarāciju, kas pievienota Eiropas Savienības un Šveices nolīgumam par ģeogrāfiskās izcelsmes norādēm (4), Francija un Šveice šajā sakarībā ir apspriedušās, lai noteiktu papildu marķēšanas pasākumus, kuri nepieciešami, lai izvairītos no patērētāju maldināšanas.

               (9)

               Pēc attiecīgās apspriešanās tika atzīts, ka izcelsmes valsts (šajā gadījumā – Francija) uz marķējuma jānorāda tajā pašā redzamības laukā, kurā ierakstīts nosaukums Gruyère, izmantojot tāda paša lieluma burtus, kādi izmantoti šim nosaukumam. Turklāt marķējumā būtu jāaizliedz karogu, simbolu, zīmju vai citu grafisku attēlu izmantošana, ja tā varētu maldināt patērētājus, jo īpaši attiecībā uz produkta īpašībām, izcelsmi vai cilmi.

               (10)

               Ņemot vērā iepriekš minēto, nosaukums Gruyère ir jāiekļauj Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā.

               (11)

               Apmierinot Francijas pieteikumu par nosaukuma Gruyère reģistrēšanu saskaņā ar šo regulu, netiek pārskatīta tā piecu gadu pārejas perioda piešķiršana, kurš minēts Eiropas Savienības un Šveices nolīguma 8. panta 3. punktā, ne arī šā perioda ilgums.

               (12)

               Šajā regulā paredzētie pasākumi ir saskaņā ar Aizsargātu ģeogrāfiskās izcelsmes norāžu un cilmes vietas nosaukumu pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Uz marķējuma, kurā iekļauts šīs regulas pielikumā minētais nosaukums, attiecīgā izcelsmes valsts jānorāda tajā pašā redzamības laukā, kurā ierakstīts nosaukums, izmantojot tāda paša lieluma burtus, kādi izmantoti nosaukumam.
   Marķējumā ir aizliegts izmantot karogus, simbolus, zīmes vai citus grafiskus attēlus, ja tas varētu maldināt patērētājus, jo īpaši attiecībā uz produkta īpašībām, izcelsmi vai cilmi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 6. februārī

            Komisijas vārdā –

            priekšsēdētājs

         José Manuel BARROSO

      (1)  OV L 343, 14.12 2012., 1. lpp.

      (2)  OV L 93, 31.3.2006., 12. lpp.

      (3)  OV C 298, 4.11.2010., 14. lpp.

      (4)  OV L 297, 16.11.2011., 3. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.3. grupa.   Siers

      FRANCIJA

         Gruyère (AĢIN)


title: Komisijas Īstenošanas regula (ES) 2015/964 (2015. gada 22. jūnijs), ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. oktobra līdz 31. decembrim saskaņā ar tarifa kvotām, kuras cūkgaļas nozarē atvērtas ar Regulu (EK) Nr. 442/2009

text:
               23.6.2015

               LV

               Eiropas Savienības Oficiālais Vēstnesis

               L 157/34

         KOMISIJAS ĪSTENOŠANAS REGULA (ES) 2015/964
   (2015. gada 22. jūnijs),
   ar ko nosaka daudzumus, kuri jāpieskaita apjomam, kas paredzēts apakšperiodam no 2015. gada 1. oktobra līdz 31. decembrim saskaņā ar tarifa kvotām, kuras cūkgaļas nozarē atvērtas ar Regulu (EK) Nr. 442/2009
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 2. un 3. punktu,
   tā kā:

               (1)

               Ar Komisijas Regulu (EK) Nr. 442/2009 (2) ir atvērtas ikgadējas tarifa kvotas cūkgaļas nozares produktu importam. Šīs regulas I pielikuma B daļā minētās kvotas pārvalda, piemērojot vienlaicīgas izskatīšanas metodi.

               (2)

               Daudzumi, kas norādīti importa licenču pieteikumos, kuri laikā no 2015. gada 1. jūnija līdz 7. jūnijam iesniegti par apakšperiodu no 2015. gada 1. jūlija līdz 30. septembrim, ir mazāki par pieejamajiem daudzumiem. Tāpēc ir jānosaka daudzumi, par kuriem pieteikumi netika iesniegti, un minētie daudzumi jāpieskaita nākamajam kvotas apakšperiodam noteiktajiem daudzumiem.

               (3)

               Lai nodrošinātu pasākuma efektīvu pārvaldību, šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Daudzumi, par kuriem nav iesniegti importa licenču pieteikumi saskaņā ar Regulu (EK) Nr. 442/2009 un kuri jāpieskaita apakšperiodam no 2015. gada 1. oktobra līdz 31. decembrim, ir norādīti šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. jūnijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  Komisijas 2009. gada 27. maija Regula (EK) Nr. 442/2009, ar ko atver Kopienas tarifa kvotas cūkgaļas nozarē un nosaka to pārvaldības kārtību (OV L 129, 28.5.2009., 13. lpp.).

      PIELIKUMS

                  Kārtas numurs

                  Nepieprasītie daudzumi, kuri jāpieskaita apjomam, kas pieejams par apakšperiodu no 2015. gada 1. oktobra līdz 31. decembrim
                  (kg)

                  09.4038

                  8 581 250

                  09.4170

                  1 230 500

                  09.4204

                  1 156 000


title: Komisijas Īstenošanas regula (ES) Nr. 1350/2011 ( 2011. gada 20. decembris ), ar ko 2011./2012. tirdzniecības gadā uz laiku atliek muitas nodokļa piemērošanu noteiktu veidu labības ievedumiem

text:
               21.12.2011

               LV

               Eiropas Savienības Oficiālais Vēstnesis

               L 338/27

         KOMISIJAS ĪSTENOŠANAS REGULA (ES) Nr. 1350/2011
   (2011. gada 20. decembris),
   ar ko 2011./2012. tirdzniecības gadā uz laiku atliek muitas nodokļa piemērošanu noteiktu veidu labības ievedumiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 187. pantu saistībā ar tās 4. pantu,
   tā kā:

               (1)

               Lai veicinātu Kopienas tirgus apgādi ar labību 2011./2012. tirdzniecības gada pirmajos mēnešos, ar Komisijas Īstenošanas regulu (ES) Nr. 633/2011 (2) uz laiku līdz 2011. gada 31. decembrim tiek atlikta muitas nodokļa piemērošana tām importa tarifa kvotām zemas un vidējas kvalitātes parastajiem kviešiem un lopbarības miežiem, kuras tika atvērtas attiecīgi ar Komisijas Regulu (EK) Nr. 1067/2008 (3) un Komisijas Regulu (EK) Nr. 2305/2003 (4).

               (2)

               Atbilstoši norišu prognozēm Eiropas Savienības labības tirgū līdz 2011./2012. tirdzniecības gada beigām var pieņemt, ka, ievērojot labības krājumu niecīgos apjomus un Komisijas pašreizējās aplēses attiecībā uz daudzumiem, kas būs faktiski pieejami no 2011. gada ražas, cenas saglabāsies nemainīgas. Lai būtu vienkāršāk uzturēt importa plūsmu, kas palīdz saglabāt līdzsvaru Savienības tirgū, tiek uzskatīts par vajadzīgu nodrošināt labības importa politikas nepārtrauktību, uz laiku līdz 2012. gada 30. jūnijam saglabājot muitas nodokļa piemērošanas atlikšanu par 2011./2012. tirdzniecības gadu tām importa tarifa kvotām, uz kurām patlaban attiecas šis pasākums.

               (3)

               Tomēr nevajadzētu radīt sarežģījumus uzņēmējiem, kuri jau sākuši veikt konkrēto labības piegādi ar mērķi importēt šo labību Savienībā. Tādēļ attiecībā uz visiem produktiem, kuru piegāde ar tiešo galamērķi Savienībā ir sākusies vēlākais 2012. gada 30. jūnijā, ir jāņem vērā piegādes termiņi un jāļauj tirgus dalībniekiem nogādāt un laist brīvā apgrozībā to labību, uz kuru attiecas šajā regulā paredzētie noteikumi par muitas nodokļa piemērošanas atlikšanu. Turklāt būtu arī jānosaka, kāds pierādījums jāiesniedz, lai apliecinātu piegādi ar tiešo galamērķi Savienībā, kā arī datumu, kad minētā piegāde sākusies.

               (4)

               Lai nodrošinātu efektīvu importa licenču izdošanas procedūras pārvaldību no 2012. gada 1. janvāra, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

               (5)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   1.   Attiecībā uz visiem ievedumiem, ko veic atbilstīgi tām tarifa kvotām ar pazeminātu nodokļa likmi, kuras atklātas ar Regulu (EK) Nr. 1067/2008 un Regulu (EK) Nr. 2305/2003, par 2011./2012. tirdzniecības gadu atliek ievedmuitas nodokļa piemērošanu produktiem ar KN kodu 1001 99 00, izņemot augstākā labuma produktus, kā definēts Komisijas Regulas (EK) Nr. 642/2010 (5) II pielikumā, un produktiem ar KN kodu 1003.
   2.   Ja šā panta 1. punktā minēto labības produktu piegādes tiešais galamērķis ir Savienība un ja piegādāšana sākusies vēlākais 2012. gada 30. jūnijā, tad, attiecīgos produktus laižot brīvā apgrozībā, šīs regulas noteikumi par muitas nodokļa piemērošanas atlikšanu paliek spēkā.
   Pierādījumu par piegādi ar tiešo galamērķi Savienībā un par šīs piegādes sākuma datumu kompetentajām iestādēm iesniedz, pamatojoties uz pārvadājuma dokumenta oriģinālu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra līdz 2012. gada 30. jūnijam.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 170, 30.6.2011., 19. lpp.

      (3)  OV L 290, 31.10.2008., 3. lpp.

      (4)  OV L 342, 30.12.2003., 7. lpp.

      (5)  OV L 187, 21.7.2010., 5. lpp.


title: Komisijas Īstenošanas regula (ES) Nr. 855/2014 ( 2014. gada 4. augusts ), ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Robiola di Roccaverano (ACVN))

text:
               7.8.2014

               LV

               Eiropas Savienības Oficiālais Vēstnesis

               L 234/1

         KOMISIJAS ĪSTENOŠANAS REGULA (ES) Nr. 855/2014
   (2014. gada 4. augusts),
   ar ko apstiprina maznozīmīgu specifikācijas grozījumu attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Robiola di Roccaverano (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 53. panta 2. punkta otro daļu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījumu apstiprināšanai attiecībā uz aizsargāto cilmes vietas nosaukumu Robiola di Roccaverano, kas reģistrēts saskaņā ar Komisijas Regulu (EK) Nr. 1107/96 (2), kurā grozījumi izdarīti ar Komisijas Regulu (EK) Nr. 1263/96 (3) un Komisijas Regulu (ES) Nr. 217/2011 (4).

               (2)

               Pieteikuma mērķis ir grozīt specifikāciju attiecībā uz temperatūru telpās, kur notiek nogatavināšana.

               (3)

               Komisija ir izvērtējusi minēto grozījumu un nolēmusi, ka tas ir pamatots. Tā kā grozījums Regulas (ES) Nr. 1151/2012 53. panta 2. punkta trešās daļas nozīmē ir maznozīmīgs, Komisija to var apstiprināt, nepiemērojot minētās regulas 50.–52. pantā izklāstīto procedūru,

         IR PIEŅĒMUSI ŠO REGULU.
   1. pants
   Aizsargātā cilmes vietas nosaukuma Robiola di Roccaverano specifikāciju groza atbilstīgi šīs regulas I pielikumam.
   2. pants
   Konsolidēts vienotais dokuments, kurā apkopoti galvenie specifikācijas elementi, sniegts šīs regulas II pielikumā.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. augustā

            Komisijas

            un tās priekšsēdētāja vārdā –

            Komisijas loceklis

         Ferdinando NELLI FEROCI

      (1)  OV L 343, 14.12.2012., 1. lpp.

      (2)  OV L 148, 21.6.1996., 1. lpp.

      (3)  OV L 163, 2.7.1996., 19. lpp.

      (4)  OV L 59, 4.3.2011., 19. lpp.

      I PIELIKUMS
      Aizsargāta cilmes vietas nosaukuma Robiola di Roccaverano specifikācijā ir apstiprināts šāds grozījums:
      Teikums nodaļā par specifikācijas iegūšanu: “Dabiskā nogatavināšanās notiek, turot svaigu produktu piemērotās vietās vismaz trīs dienas pēc ievietošanas veidnēs temperatūrā no 15 līdz 20°” ir svītrots. Šī izmaiņa bija vēlama, lai apmierinātu ražotājus, jo viņi bieži izmanto tās pašas telpas gan ražošanai, kam vajadzīga temperatūra no 20 līdz 24°, gan sākotnējai žāvēšanai. Ir ļoti grūti nodrošināt dažādu temperatūru vienās un tajās pašās telpās, un šā iemesla dēļ šai normai ir tendence nostādīt neizdevīgā stāvoklī mazāka izmēra siera ražotnes. Grozījuma pieprasījums ir balstīts uz gadu gaitā veiktiem novērojumiem, kas apliecina, ka svītrojamā norma neietekmē siera īpašības.

      II PIELIKUMS
      VIENOTS KONSOLIDĒTS DOKUMENTS
      Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1)

      ROBIOLA DI ROCCAVERANO
      Nr. CE: IT-PDO-0317-01185 – 11.12.2013.
      AĢIN ( ) ACVN (X)
      1.   Nosaukums

      Robiola di Roccaverano
      2.   Dalībvalsts vai trešā valsts

      Itālija
      3.   Lauksaimniecības produkta vai pārtikas produkta apraksts

      3.1.   Produkta veids

      1.3. grupa. Siers
      3.2.   Apraksts par produktu, uz kuru attiecas 1. punktā minētais nosaukums

      ACVN Robiola di Roccaverano tiek ražots visa gada garumā. Šis siers ir izgatavots no nogatavinātas vai briedinātas svaigas rūgušpiena biezmasas.
      ACVN Robiola di Roccaverano ir plakana cilindra forma ar nedaudz nelīdzenām virsmām un izliektām sānu malām. Diametrs starp malām – no 10 līdz 14 cm, sāna augstums – no 2,5 līdz 4 cm. Siera rituļa svars var būt no 250 līdz 400 gramiem. Šie kritēriji attiecas uz produktu minimālā nogatavināšanas perioda beigās.

         Robiola di Roccaverano tauku, olbaltumvielu un pelnvielu satura atsauces kritēriji nogatavināšanas trešajā dienā ir šādi:

                  taukvielas: sausnā ir vismaz 40 %;

                  olbaltumvielas: sausnā ir vismaz 34 %;

                  pelnvielas: sausnā ir vismaz 3 %.

         Robiola di Roccaverano siera garšas īpatnības mainās atkarībā no tā nogatavināšanas pakāpes; izšķir šādus paveidus:

                  svaigs produkts, kas izgatavots ceturtajā līdz desmitajā nogatavināšanas dienā; miza: var būt viegli pārklāta ar dabīgu pelējuma slāni vai bez tā; izskats: pienbalta vai salmu krāsa; masa: pienbalta krāsa; konsistence: krēmveida, mīksta; garša un smarža: maiga, patīkama un/vai nedaudz skābena;

                  un nogatavināts produkts, kas izgatavots, sākot no vienpadsmitās nogatavināšanas dienas; miza: pārklāta ar dabīgu pelējuma slāni; izskats: krēmkrāsa, salmu krāsa vai iesārta nokrāsa; masa: pienbalta krāsa; konsistence: mīksta, nogatavināšanas laikā kļuvusi nedaudz kompakta, zem mizas apvalka var būt krēmveida.

         Robiola di Roccaverano siera smarža un garša atkarībā no nobriedināšanas pakāpes kļūst arvien izteiktāka līdz pat pikantai.
      3.3.   Izejvielas (tikai pārstrādātiem produktiem)

         Robiola di Roccaverano izgatavošanā izmanto Roccaverano un Camosciata Alpina šķirņu vai to krustojumu kazu, Pecora delle Langhe šķirnes aitu un Piemontese un Bruna Alpina šķirņu vai to krustojumu govju svaigu pilnpienu, kas iegūts vienīgi ražošanas apgabalā šādās proporcijās: svaigs kazas pilnpiens tīrā veidā vai maisījumā ar svaigu govs un/vai aitas pilnpienu (maisījuma proporcijas: vismaz 50 % kazas piena un ne vairāk kā 50 % govs un/vai aitas piena), kas iegūts secīgā slaukšanas gaitā laika posmā no 24 līdz 48 stundām.
      3.4.   Dzīvnieku barība (tikai dzīvnieku izcelsmes produktiem)

      Aitas un kazas laika posmā no 1. marta līdz 30. novembrim tiek turētas ganībās, turklāt tās baro arī ar svaigu un/vai sausu lopbarību un graudaugiem, pākšaugiem, eļļas augiem un to pārstrādes produktiem. Pļavu, ganību un mežu parcelēm jābūt norādītām sarakstā, kas atrodas kontroles struktūras rīcībā. Liellopi barojas ganībās, kā arī tiek baroti ar svaigu un/vai sausu lopbarību un graudaugiem, pākšaugiem, eļļas augiem un to pārstrādes produktiem.
      Vairāk nekā 80 % visas dzīvnieku barības jābūt iegūtai ražošanas apgabalā. Aizliegts izmantot no kukurūzas un lopbarības iegūtu skābbarību. Dzīvnieku barība nekādā gadījumā nedrīkst saturēt ģenētiski modificētus organismus. Nav atļauta tāda piena izmantošana, kas iegūts no ārpus ražošanas apgabala esošām saimniecībām.
      3.5.   Īpaši ražošanas posmi, kas jāveic noteiktajā ģeogrāfiskajā apgabalā

      Fermām, no kurām piens tiek izmantots Robiola di Roccaverano ražošanā, ir jāatrodas noteiktajā ģeogrāfiskajā apgabalā.
      Tas pats attiecas uz piena ražošanu, tā pārstrādi un briedināšanu.
      3.6.   Īpaši noteikumi griešanai, rīvēšanai, iepakošanai u. c.

      Iepakošana jāveic ražošanas apgabalā, jo siera masa ir svaiga un mīksta, turklāt, ja nav izveidojusies siera miza, var rasties dehidrācija vai oksidācija, kā arī lipīdu sastāva izmaiņas. Turklāt, tā kā nav izveidojusies siera miza, tad nav iespējams atstāt neizdzēšamu marķējumu uz mizas siera ražošanas laikā.
      3.7.   Īpaši noteikumi marķēšanai

      Izlaižot apgrozībā, siera iepakojumam jābūt aizlīmētam ar produkta logotipa uzlīmi, kurā attēlots stilizēts “R” burts. Stilizētā brūnā lielā “R” burta grafiskais simbols attēlo paaugstinātu sargtorni, kas aizgūts no Roccaverano pašvaldības vēsturiskā torņa; “R” vidusdaļa simbolizē Robiola di Roccaverano veidni, burta kāja veidota dekoratīvā formā, izmantojot gaiši zaļas un gaiši dzeltenas krāsas fragmentus, kas atveido ganības un Langai raksturīgās paugurainās ainavas. Viss attēls ir aptverts tumši zaļas krāsas aplī, kur ar lieliem baltiem burtiem veidots ieraksts ROBIOLA DI ROCCAVERANO, un apakšmalas centrā ir balts stilizēts ziediņš. Viss logotips ir iespiests uz balta fona. Zem produkta logotipa atrodas ražotājas saimniecības identifikācijas kods un etiķetes kārtas numurs. Robiola di Roccaverano dzeltenbrūnā pamatne izgatavota vienīgi kazas piena sieram, bet baltā pamatne – sieram, kas ražots no piena maisījuma. Uz etiķetes obligāti jābūt norādītai izmantotā piena atšķirīgajai procentuālajai attiecībai. Sieru laiž tirdzniecībā veselos rituļos, kas ir iepakoti un apzīmogoti ar zīmogu.
      4.   Ģeogrāfiskā apgabala īss apraksts

      Ģeogrāfiskajā apgabalā ietilpst šādu pašvaldību administratīvā teritorija: Asti province – Bubbio, Cessole, Loazzolo, Mombaldone, Monastero Bormida, Olmo Gentile, Roccaverano, San Giorgio Scarampi, Serole un Vesime; Aleksandrijas province – Castelletto d'Erro, Denice, Malvicino, Merana, Montechiaro d'Acqui, Pareto, Ponti, Spigno Monferrato un Cartosio pašvaldības teritorija, kas atrodas Erro upes kreisajā pusē.
      5.   Saikne ar ģeogrāfisko apgabalu

      5.1.   Ģeogrāfiskā apgabala specifika

      Augsne ir mālaina, bet augsnes apakškārta satur merģeli; atsevišķās zonās pēc zemes nosēšanās atsegušies koluviālie nogulumi ar ļoti dziļu mālainu slāni, augstu ūdens kapacitāti un ļoti augstu auglības līmeni. Klimats ir tipiski kontinentāls, ziemai raksturīgs spēcīgs aukstums, ievērojama snigšana, kam bieži seko sala un atkušņa periodi, bet jūnija beigās notiek strauja pāreja uz vasarai raksturīgu augstu temperatūru. Atmosfēras nokrišņu svārstības ir nelielas, un gada vidējais nokrišņu daudzums ir līdz 300 mm ar ļoti zemu kritumu pavasara un vasaras periodā, kas var izraisīt lielu sausumu. Šādi klimatiskie apstākļi ietekmē pļavās un ganībās iegūstamo tipiskās lopbarības masu. Tie galvenokārt ir pļavu zālaugi, pārsvarā stiebrzāles (ap 75 %) un pākšaugi (25 %), kā arī daudzveidīgie ārstniecības un aromātiskie augi. Galvenās stiebrzāles ir airenes (Lolium spp.), kamolzāles (Dactylis glomerata), auzenes (Festuca spp.), skarenes (Poa spp.), smaržojošā vārpata u. c. Galvenie pākšaugi ir kalnu āboliņš (Trifolium montanum), ragainie vanagnadziņi (Lotus corniculatus), pelašķi (Achillea spp.) u. c. Papildus smaržojošajai vārpatai starp aromātiskajiem augiem jāmin tādi čemurzieži kā savvaļas burkāns (Daucus carota carota), tīruma usne (Cirsium arvense), salvija (Salvia officinalis), lavanda (Lavandula latifolia), vairākas timiāna sugas (Thymus spp.), smaržīgā rūta (Ruta graveolens), suņa roze (Rosa canina canina) u. c. Šīs lopbarības masas barības vielas satur dabīgi līdzsvarotu ogļhidrātu, olbaltumvielu un vitamīnu daudzumu, nodrošinot augstas kvalitātes lopbarību aitu, kazu un liellopu audzēšanā. Aitas un kazas ganās arī mežā, kas no pārlieku augstas temperatūras vasarā pasargā ne tikai augsni, bet arī mājlopus.
      5.2.   Produkta specifika

      Neliela izmēra siera ritulis no mīkstas masas bez mizas. Tas atšķiras ar savu balto masu bez plaisām. Tā konsistence var būt no samtaini mīkstas un biezas līdz kompaktai un biezai, kas kūst mutē, atstājot patīkamu zaļas zāles un ārstniecības augu garšu un pēcgaršu, līdz pat izteiktākai un pikantai grauzdētu lazdu riekstu garšai un kazas smaržai.
      5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

         Robiola di Roccaverano radītās īpašās garšas un smaržas sajūtas ir saistītas ar izmantotā termiski neapstrādātā piena kvalitāti. Piena kvalitāte rodas no lopbarības augstās kvalitātes.
      Īpašās floras smaržas un garšas īpatnības ir konstatētas arī pienā, kas Robiola di Roccaverano sieram piešķir no citiem sieriem atšķirīgu smaržu.

         Pistone priestera 1899. gada manuskriptā ir aprakstīta Roccaverano draudzes un tās ciematu vēsture no 960. līdz 1860. gadam. Politiski vēsturiskajā informācijā minēti arī ekonomiskie faktori, kas norāda uz Robiola būtisko lomu, kā arī to, ka Roccaverano pašvaldībā piecas reizes gadā tika rīkoti gadatirgi, kas sniedza izdevību pārdot eksportam “izcilo Robiole sieru”. Šeit atrodama arī skaidra norāde uz eksportu, jo tajā laikā siers bija pazīstams ne vien Itālijā, bet arī Francijā. Tāpēc šķiet, ka Robiola uzskatīja nevis par parastu sieru, bet tam jau bija piešķirts īpašs nosaukums, un no citiem sieriem to atšķīra tā īpašības. Tradicionālā veidā ražoto Robiola var uzglabāt līdz pat sešiem mēnešiem eļļā, stikla traukos vai novietojot uz salmiem.

         Atsauce uz specifikācijas publikāciju

      (Regulas (EK) Nr. 510/20065. panta 7. punkts)
      Valdība ir sākusi valsts iebildumu procedūru, publicējot ACVN Robiola di Roccaverano grozījuma priekšlikumu Itālijas Republikas Oficiālā Vēstneša 160. numurā, 10.7.2013.
      Ar ražošanas specifikāciju konsolidēto tekstu var iepazīties interneta vietnē: http://www.politicheagricole.it/flex/cm/pages/ServeBLOB.php/L/IT/IDPagina/3335
      vai arī
      tieši atverot Lauksaimniecības, pārtikas un mežsaimniecības ministrijas tīmekļa vietnes sākumlapu (www.politicheagricole.it) un klikšķinot uz Qualità e sicurezza (Kvalitāte un drošība) (ekrāna augšpusē pa labi) un uz Disciplinari di Produzione all'esame dell'UE (Specifikācijas, kas pakļautas Eiropas Savienības pārbaudei).

         (1)  OV L 93, 31.3.2006., 12. lpp. Aizstāta ar Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 343, 14.12.2012., 1. lpp.).


title: Komisijas Īstenošanas regula (ES) 2015/2380 (2015. gada 16. decembris), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
               18.12.2015

               LV

               Eiropas Savienības Oficiālais Vēstnesis

               L 332/50

         KOMISIJAS ĪSTENOŠANAS REGULA (ES) 2015/2380
   (2015. gada 16. decembris),
   ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
   tā kā:

               (1)

               Ar Komisijas Regulu (EK) Nr. 1484/95 (3) ir noteikti sīki izstrādāti noteikumi papildu ievedmuitas nodokļu sistēmas ieviešanai un reprezentatīvās cenas mājputnu gaļas un olu nozarē, kā arī ovalbumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka ir jāgroza reprezentatīvās cenas konkrētu produktu importam, ņemot vērā cenu svārstības atkarībā no produktu izcelsmes.

               (3)

               Tādēļ Regula (EK) Nr. 1484/95 būtu attiecīgi jāgroza.

               (4)

               Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 16. decembrī

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 150, 20.5.2014., 1. lpp.

      (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus par papildu ievedmuitas sistēmas ieviešanu un reprezentatīvo cenu noteikšanu mājputnu gaļas un olu nozarē, kā arī ovalbumīnam un atceļ Regulu Nr. 163/67/EEK (OV L 145, 29.6.1995., 47. lpp.).

      PIELIKUMS

            “I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Nodrošinājums, kas minēts 3. pantā
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        130,1

                        0

                        AR

                        0207 12 90

                        Nesadalītas, saldētas vistas, t. s. “65 % cāļi”

                        154,5
                        145,7

                        0
                        0

                        AR
                        BR

                        0207 14 10

                        Bezkaula, saldēti gaiļu vai vistu gabali

                        286,0
                        197,1
                        343,8
                        219,0

                        4
                        32
                        0
                        24

                        AR
                        BR
                        CL
                        TH

                        0207 27 10

                        Bezkaula, saldēti tītaru gabali

                        329,9
                        244,7

                        0
                        16

                        BR
                        CL

                        0408 91 80

                        Žāvētas olas bez čaumalām

                        431,0

                        0

                        AR

                        1602 32 11

                        Termiski neapstrādāti gaiļa vai vistas gaļas izstrādājumi

                        225,1

                        19

                        BR

         (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “citas izcelsmes vietas”.”


title: Komisijas Īstenošanas regula (ES) 2015/1974 (2015. gada 8. jūlijs), ar ko nosaka ziņošanas par pārkāpumiem biežumu un formātu attiecībā uz Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu saskaņā ar Eiropas Parlamenta un Padomes Regulu (ES) Nr. 1303/2013

text:
               10.11.2015

               LV

               Eiropas Savienības Oficiālais Vēstnesis

               L 293/20

         KOMISIJAS ĪSTENOŠANAS REGULA (ES) 2015/1974
   (2015. gada 8. jūlijs),
   ar ko nosaka ziņošanas par pārkāpumiem biežumu un formātu attiecībā uz Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu saskaņā ar Eiropas Parlamenta un Padomes Regulu (ES) Nr. 1303/2013
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (1), un jo īpaši tās 122. panta 2. punkta sesto daļu,
   tā kā:

               (1)

               Dalībvalstīm ir jāziņo par pārkāpumiem atbilstīgi Regulas (ES) Nr. 1303/2013 122. panta 2. punktam un saskaņā ar Komisijas Deleģētās regulas (ES) 2015/1970 (2) noteikumiem.

               (2)

               Savienības finanšu intereses būtu jāaizsargā tādā pašā veidā neatkarīgi no fonda, ko izmanto, lai sasniegtu mērķus, kā dēļ tas ir izveidots. Šajā nolūkā Regula (ES) Nr. 1303/2013, kā arī Eiropas Parlamenta un Padomes Regulas (ES) Nr. 1306/2013 (3), (ES) Nr. 223/2014 (4) un (ES) Nr. 514/2014 (5) pilnvaro Komisiju pieņemt noteikumus par ziņošanu par pārkāpumiem. Lai nodrošinātu, ka attiecībā uz visiem fondiem, kurus reglamentē minētās regulas, tiek piemēroti vienādi noteikumi, šajā regulā ir jāiekļauj tādi paši noteikumi kā Komisijas Īstenošanas regulās (ES) 2015/1975 (6), (ES) 2015/1976 (7) un (ES) 2015/1977 (8).

               (3)

               Lai nodrošinātu pārkāpumu gadījumu efektīvu analīzi un vispārējo pārvaldību, dalībvalstīm ir regulāri un savlaicīgi jāiesniedz Komisijai attiecīgā informācija par konstatētajiem pārkāpumiem. Lai aizsargātu Savienības finanšu intereses, ir jānosaka vienoti nosacījumi minētās informācijas iesniegšanai, jo īpaši par tās biežumu un formātu.

               (4)

               Lai novērstu to, ka pārkāpums rada sekas ārpus ziņotājas dalībvalsts teritorijas, minētajai dalībvalstij būtu nekavējoties par jebkādu šādu pārkāpumu jāziņo Komisijai.

               (5)

               Lai pilnībā izmantotu priekšrocības, kas izriet no elektronisko līdzekļu izmantošanas informācijas apmaiņai, vienlaikus saglabājot datu apmaiņas drošību, dalībvalstīm būtu jāizmanto īpaši tam paredzētā Pārkāpumu pārvaldības sistēma (IMS), kas nodrošināta Informācijas sistēmas krāpšanas apkarošanai platformā, kuru izveidojusi Komisija.

               (6)

               Dalībvalstīm un Komisijai būtu jānodrošina, lai datu nosūtīšana Pārkāpumu pārvaldības sistēmā tiktu veikta drošā veidā, ievērojot informācijas pieejamību, integritāti, autentiskumu un konfidencialitāti.

               (7)

               Lai nodrošinātu paziņotās informācijas salīdzināmību, ziņošanā par pārkāpumiem kā vienīgā valūta ir jāizmanto euro. Dalībvalstīm, kuras nav pieņēmušas euro par savu valūtu, ir jānosaka maiņas kurss, kas jāizmanto, lai konvertētu attiecīgās summas euro, un maiņas kurss, kas jāizmanto, lai konvertētu izdevumus, kuri nav reģistrēti sertifikācijas iestādes grāmatojumos.

               (8)

               Šajā regulā paredzētie pasākumi ir saskaņā ar Eiropas Strukturālo un investīciju fondu koordinācijas komitejas, kas izveidota ar Regulas (ES) Nr. 1303/2013 150. panta 1. punktu, sniegto atzinumu.

               (9)

               Tā kā maksājumi saistībā ar attiecīgajiem fondiem jau ir veikti un varētu notikt pārkāpumi, šīs regulas noteikumi būtu jāpiemēro nekavējoties. Tādēļ šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Priekšmets
   Šajā regulā noteikts ziņošanas par Regulas (ES) Nr. 1303/2013 122. panta 2. punkta sestajā daļā minētajiem pārkāpumiem biežums un formāts.
   2. pants
   Ziņošanas par pārkāpumiem biežums
   1.   Divu mēnešu laikā pēc katra ceturkšņa beigām dalībvalstis Komisijai nosūta sākotnējo ziņojumu par pārkāpumiem, kas minēti Deleģētās regulas (ES) 2015/1970 3. pantā.
   2.   Dalībvalstis nosūta Komisijai Deleģētās regulas (ES) 2015/1970 4. pantā minēto papildu ziņojumu, cik ātri vien iespējams pēc attiecīgās informācijas iegūšanas.
   3.   Dalībvalsts nekavējoties ziņo Komisijai par visiem pārkāpumiem, kas ir atklāti vai, iespējams, notikuši, norādot jebkuras citas attiecīgās dalībvalstis, ja ir bažas, ka pārkāpumiem varētu būt sekas ārpus tās teritorijas.
   3. pants
   Ziņošanas formāts
   Deleģētās regulas (ES) 2015/1970 3. un 4. pantā minēto informāciju nosūta elektroniski, izmantojot Komisijas izveidoto Pārkāpumu pārvaldības sistēmu.
   4. pants
   Euro izmantošana
   1.   Dalībvalstu paziņotās summas izsaka euro.
   2.   Dalībvalstis, kuras nav pieņēmušas euro par savu valūtu līdz datumam, kad tiek iesniegts ziņojums saskaņā ar Deleģētās regulas (ES) 2015/1970 3. panta 2. punktu, konvertē summas no valsts valūtas uz euro saskaņā ar Regulas (ES) Nr. 1303/2013 133. pantu vai attiecīgajā gadījumā Eiropas Parlamenta un Padomes Regulas (ES) Nr. 1299/2013 (9) 28. pantu. Ja izdevumi nav reģistrēti sertifikācijas iestādes grāmatojumos, izmanto visjaunāko ikmēneša norēķinu maiņas kursu, ko Komisija elektroniski publicējusi sākotnējā ziņojuma brīdī.
   5. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 8. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 320. lpp.

      (2)  Komisijas 2015. gada 8. jūlija Deleģētā regula (ES) 2015/1970, ar ko papildina Eiropas Parlamenta un Padomes Regulu (ES) Nr. 1303/2013 ar īpašiem noteikumiem par ziņošanu par pārkāpumiem attiecībā uz Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (skatīt šā Oficiālā Vēstneša 1. lappusi).

      (3)  Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).

      (4)  Eiropas Parlamenta un Padomes 2014. gada 11. marta Regula (ES) Nr. 223/2014 par Eiropas Atbalsta fondu vistrūcīgākajām personām (OV L 72, 12.3.2014., 1. lpp.).

      (5)  Eiropas Parlamenta un Padomes 2014. gada 16. aprīļa Regula (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (OV L 150, 20.5.2014., 112. lpp.).

      (6)  Komisijas 2015. gada 8. jūlija Īstenošanas regula (ES) 2015/1975, ar ko nosaka ziņošanas par pārkāpumiem biežumu un formātu attiecībā uz Eiropas Lauksaimniecības garantiju fondu un Eiropas Lauksaimniecības fondu lauku attīstībai saskaņā ar Eiropas Parlamenta un Padomes Regulu (ES) Nr. 1306/2013 (skatīt šā Oficiālā Vēstneša 23. lappusi).

      (7)  Komisijas 2015. gada 8. jūlija Īstenošanas regula (ES) 2015/1976, ar ko nosaka ziņošanas par pārkāpumiem biežumu un formātu attiecībā uz Eiropas Atbalsta fondu vistrūcīgākajām personām saskaņā ar Eiropas Parlamenta un Padomes Regulu (ES) Nr. 223/2014 (skatīt šā Oficiālā Vēstneša 26. lappusi).

      (8)  Komisijas 2015. gada 8. jūlija Īstenošanas regula (ES) 2015/1977, ar ko nosaka ziņošanas par pārkāpumiem biežumu un formātu attiecībā uz Patvēruma, migrācijas un integrācijas fondu un finansiālā atbalsta instrumentu policijas sadarbībai, noziedzības novēršanai un apkarošanai un krīžu pārvarēšanai saskaņā ar Eiropas Parlamenta un Padomes Regulu (ES) Nr. 514/2014 (skatīt šā Oficiālā Vēstneša 29. lappusi).

      (9)  Eiropas Parlamenta un Padomes 2013. gada 17. decembra Regula (ES) Nr. 1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi “Eiropas teritoriālā sadarbība” (OV L 347, 20.12.2013., 259. lpp.).


title: Komisijas Īstenošanas regula (ES) 2016/569 (2016. gada 12. aprīlis), ar kuru groza Padomes Regulu (EK) Nr. 329/2007 par ierobežojošiem pasākumiem attiecībā uz Korejas Tautas Demokrātisko Republiku

text:
               13.4.2016

               LV

               Eiropas Savienības Oficiālais Vēstnesis

               L 97/6

         KOMISIJAS ĪSTENOŠANAS REGULA (ES) 2016/569
   (2016. gada 12. aprīlis),
   ar kuru groza Padomes Regulu (EK) Nr. 329/2007 par ierobežojošiem pasākumiem attiecībā uz Korejas Tautas Demokrātisko Republiku
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 27. marta Regulu (EK) Nr. 329/2007 par ierobežojošiem pasākumiem attiecībā uz Korejas Tautas Demokrātisko Republiku (1) un jo īpaši 13. panta 1. punkta d) apakšpunktu,
   tā kā:

               (1)

               Regulas (EK) Nr. 329/2007 IV pielikumā ir uzskaitītas personas, vienības un struktūras, uz kurām pēc ANO Drošības padomes Sankciju komitejas norādījuma saskaņā ar minēto regulu attiecas līdzekļu un saimniecisko resursu iesaldēšana.

               (2)

               Drošības padomes komiteja, ievērojot Rezolūciju 1718 (2006), 2016. gada 21. martā nolēma, ka četri kuģi, kuri norādīti ANO Drošības padomes (ANO DP) rezolūcijā 2270 (2016), nav saimnieciskie resursi, ko kontrolē vai ekspluatē Ocean Maritime Management, un tāpēc uz tiem neattiecas aktīvu iesaldēšana, kas noteikta ar ANO DP Rezolūciju 1718 (2006).

               (3)

               Tāpēc attiecīgi būtu jāatjaunina Regulas (EK) Nr. 329/2007 IV pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 329/2007 IV pielikumu groza saskaņā ar šīs regulas pielikumu..
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 12. aprīlī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 88, 29.3.2007., 1. lpp.

      PIELIKUMS
      Regulas (EK) Nr. 329/2007 IV pielikumā sadaļā “Juridiskās personas, vienības un struktūras” ierakstu “Ocean Maritime Management Company, Limited (OMM) (cits nosaukums OMM). Adrese: a) Donghung Dong, Central District, PO Box 120, Phenjana, KTDR; b) Dongheung-dong Changgwang Street, Chung-Ku, PO Box 125, Phenjana, KTDR. Cita informācija: a) Starptautiskā Jūrniecības organizācijas (SJO) Nr.: 1790183; b) Ocean Maritime Management Company, Limited bija būtiska nozīme, 2013. gada jūlijā organizējot ieroču un saistītu materiālu slēptu kravu pārvadājumu no Kubas uz KTDR. Tādējādi Ocean Maritime Management Company, Limited atbalstīja darbības, kas ir aizliegtas ar rezolūcijām, proti, ieroču embargo, kas ieviests ar Rezolūciju 1718 (2006), kura grozīta ar Rezolūciju 1874 (2009), un palīdzēja izvairīties no pasākumiem, kas ir ieviesti ar minētajām rezolūcijām, c) Ocean Maritime Management Company, Limited ir ekspluatators/pārvaldnieks kuģim šādiem kuģiem ar SJO numuriem. a) Chol Ryong (Ryong Gun Bong) 8606173, b) Chong Bong (Greenlight) (Blue Nouvelle) 8909575, c) Chong Rim 2 8916293, d) Dawnlight 9110236, e) Ever Bright 88 (J Star) 8914934, f) Gold Star 3 (benevolence 2) 8405402, g) Hoe Ryong 9041552, h) Hu Chang (O Un Chong Nyon) 8330815, i) Hui Chon (Hwang Gum San 2) 8405270, j) JH 86 8602531, k) Ji Hye San (Hyok Sin 2) 8018900, l) Jin Tai 9163154, m) Jin Teng 9163166, n) Kang Gye (Pi Ryu Gang) 8829593, o) Mi Rim 8713471, p) Mi Rim 2 9361407, q) Rang (Po Thong Gang) 8829555, r) Orion Star (Richocean) 9333589, s) Ra Nam 2 8625545, t) Ra Nam 3 9314650, u) Ryo Myong 8987333, v) Ryong Rim (Jon Jin 2) 8018912, w) Se Pho (Rak Won 2) 8819017, x) Songjin (Jang Ja San Chong Nyon Ho) 8133530, y) South Hill 2 8412467, z) South Hill 5 9138680, aa) Tan Chon (Ryon Gang 2) 7640378, bb) Thae Pyong San (Petrel 1) 9009085, cc) Tong Hung San (Chong Chon Gang) 7937317, dd) Grand Karo 8511823, ee) Tong Hung 8661575. Sarakstā iekļaušanas datums: 28.7.2014.” aizstāj ar šādu:

         “Ocean Maritime Management Company, Limited (OMM) (cits nosaukums OMM). Adrese: a) Donghung Dong, Central District, PO Box 120, Phenjana, KTDR; b) Dongheung-dong Changgwang Street, Chung-Ku, PO Box 125, Phenjana, KTDR. Cita informācija: a) Starptautiskās Jūrniecības organizācijas (SJO) Nr.: 1790183; b) Ocean Maritime Management Company, Limited bija būtiska nozīme, 2013. gada jūlijā organizējot ieroču un saistītu materiālu slēptu kravu pārvadājumu no Kubas uz KTDR. Tādējādi Ocean Maritime Management Company, Limited atbalstīja darbības, kas ir aizliegtas ar rezolūcijām, proti, ieroču embargo, kas ieviests ar Rezolūciju 1718 (2006), kura grozīta ar Rezolūciju 1874 (2009), un palīdzēja izvairīties no pasākumiem, kas ir ieviesti ar minētajām rezolūcijām, c) Ocean Maritime Management Company, Limited ir operators/pārvaldnieks šādiem kuģiem ar SJO numuriem: a) Chol Ryong (Ryong Gun Bong) 8606173, b) Chong Bong (Greenlight) (Blue Nouvelle) 8909575, c) Chong Rim 2 8916293, d) Dawnlight 9110236, e) Ever Bright 88 (J Star) 8914934, f) Gold Star 3 (benevolence 2) 8405402, g) Hoe Ryong 9041552, h) Hu Chang (O Un Chong Nyon) 8330815, i) Hui Chon (Hwang Gum San 2) 8405270, j) Ji Hye San (Hyok Sin 2) 8018900, k) Kang Gye (Pi Ryu Gang) 8829593, l) Mi Rim 8713471, m) Mi Rim 2 9361407, n) Rang (Po Thong Gang) 8829555, o) Orion Star (Richocean) 9333589, p) Ra Nam 2 8625545, q) Ra Nam 3 9314650, r) Ryo Myong 8987333, s) Ryong Rim (Jon Jin 2) 8018912, t) Se Pho (Rak Won 2) 8819017, u) Songjin (Jang Ja San Chong Nyon Ho) 8133530, v) South Hill 2 8412467, w) South Hill 5 9138680, x) Tan Chon (Ryon Gang 2) 7640378, y) Thae Pyong San (Petrel 1) 9009085, z) Tong Hung San (Chong Chon Gang) 7937317, aa) Tong Hunsg 8661575. Sarakstā iekļaušanas datums: 28.7.2014.”


title: Komisijas Īstenošanas regula (ES) 2015/1976 (2015. gada 8. jūlijs) ar ko nosaka ziņošanas par pārkāpumiem biežumu un formātu attiecībā uz Eiropas atbalsta fondu vistrūcīgākajām personām saskaņā ar Eiropas Parlamenta un Padomes Regulu (ES) Nr. 223/2014

text:
               10.11.2015

               LV

               Eiropas Savienības Oficiālais Vēstnesis

               L 293/26

         KOMISIJAS ĪSTENOŠANAS REGULA (ES) 2015/1976
   (2015. gada 8. jūlijs)
   ar ko nosaka ziņošanas par pārkāpumiem biežumu un formātu attiecībā uz Eiropas atbalsta fondu vistrūcīgākajām personām saskaņā ar Eiropas Parlamenta un Padomes Regulu (ES) Nr. 223/2014
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 11. marta Regulu (ES) Nr. 223/2014 par Eiropas atbalsta fondu vistrūcīgākajām personām (1) un jo īpaši tās 30. panta 2. punkta sesto daļu,
   tā kā:

               (1)

               Dalībvalstīm ir jāziņo par pārkāpumiem atbilstīgi Regulas (ES) Nr. 223/2014 30. panta 2. punktam un saskaņā ar Komisijas Deleģētās regulas (ES) 2015/1972 (2) noteikumiem.

               (2)

               Savienības finanšu intereses būtu jāaizsargā tādā pašā veidā neatkarīgi no fonda, ko izmanto, lai sasniegtu mērķus, kā dēļ tas ir izveidots. Šajā nolūkā Regula (ES) Nr. 223/2014, kā arī Eiropas Parlamenta un Padomes Regulas (ES) Nr. 1303/2013 (3), (ES) Nr. 1306/2013 (4) un (ES) Nr. 514/2014 (5) pilnvaro Komisiju pieņemt noteikumus par ziņošanu par pārkāpumiem. Lai nodrošinātu, ka attiecībā uz visiem fondiem, kurus reglamentē minētās regulas, tiek piemēroti vienādi noteikumi, šajā regulā ir jāiekļauj tādi paši noteikumi kā Komisijas Īstenošanas regulās (ES) 2015/1974 (6), (ES) 2015/1975 (7) un (ES) 2015/1977 (8).

               (3)

               Lai nodrošinātu pārkāpumu gadījumu efektīvu analīzi un vispārējo pārvaldību, dalībvalstīm ir regulāri un savlaicīgi jāiesniedz Komisijai attiecīgā informācija par konstatētajiem pārkāpumiem. Lai aizsargātu Savienības finanšu intereses, ir jānosaka vienoti nosacījumi minētās informācijas iesniegšanai, jo īpaši par tās biežumu un formātu.

               (4)

               Lai novērstu to, ka pārkāpums rada sekas ārpus ziņotājas dalībvalsts teritorijas, minētajai dalībvalstij būtu nekavējoties par jebkādu šādu pārkāpumu jāziņo Komisijai.

               (5)

               Lai pilnībā izmantotu priekšrocības, kas izriet no elektronisko līdzekļu izmantošanas informācijas apmaiņai, vienlaikus saglabājot datu apmaiņas drošību, dalībvalstīm būtu jāizmanto īpaši tam paredzētā Pārkāpumu pārvaldības sistēma (IMS), kas nodrošināta Informācijas sistēmas krāpšanas apkarošanai platformā, kuru izveidojusi Komisija.

               (6)

               Dalībvalstīm un Komisijai būtu jānodrošina, lai datu nosūtīšana Pārkāpumu pārvaldības sistēmā tiktu veikta drošā veidā, ievērojot informācijas pieejamību, integritāti, autentiskumu un konfidencialitāti.

               (7)

               Lai nodrošinātu paziņotās informācijas salīdzināmību, ziņošanā par pārkāpumiem kā vienīgā valūta ir jāizmanto euro. Dalībvalstīm, kuras nav pieņēmušas euro par savu valūtu, ir jānosaka maiņas kurss, kas jāizmanto, lai konvertētu attiecīgās summas euro, un maiņas kurss, ko jāizmanto, lai konvertētu izdevumus, kuri nav reģistrēti sertifikācijas iestādes grāmatojumos.

               (8)

               Šajā regulā paredzētie pasākumi ir saskaņā ar komitejas, kas izveidota ar Regulas (ES) Nr. 223/2014 63. pantu, sniegto atzinumu.

               (9)

               Tā kā maksājumi saistībā ar attiecīgo fondu jau ir veikti un varētu notikt pārkāpumi, šīs regulas noteikumi būtu jāpiemēro nekavējoties. Tādēļ šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Priekšmets
   Šajā regulā noteikts ziņošanas par Regulas (ES) Nr. 223/2014 30. panta 2. punkta sestajā daļā minētajiem pārkāpumiem biežums un formāts.
   2. pants
   Ziņošanas par pārkāpumiem biežums
   1.   Divu mēnešu laikā pēc katra ceturkšņa beigām dalībvalstis Komisijai nosūta sākotnējo ziņojumu par pārkāpumiem, kas minēti Deleģētās regulas (ES) 2015/1972 3. pantā.
   2.   Dalībvalstis nosūta Komisijai Deleģētās regulas (ES) 2015/1972, 4. pantā minēto papildu ziņojumu, cik ātri vien iespējams pēc attiecīgās informācijas iegūšanas.
   3.   Dalībvalsts nekavējoties ziņo Komisijai, par visiem pārkāpumiem, kas ir atklāti vai, iespējams, notikuši, norādot jebkuras citas attiecīgās dalībvalstis, ja ir bažas, ka pārkāpumiem varētu būt sekas ārpus tās teritorijas.
   3. pants
   Ziņošanas formāts
   Deleģētās regulas (ES) 2015/1972 3. un 4. pantā minēto informāciju nosūta elektroniski, izmantojot Komisijas izveidoto Pārkāpumu pārvaldības sistēmu.
   4. pants
   Euro izmantošana
   1.   Dalībvalstu paziņotās summas izsaka euro.
   2.   Dalībvalstis, kuras nav pieņēmušas euro par savu valūtu līdz datumam, kad tiek iesniegts ziņojums saskaņā ar Deleģētās regulas (ES) 2015/1972 3. panta 2. punktu, konvertē summas no valsts valūtas uz euro saskaņā ar Regulas (ES) Nr. 223/2014 43. pantu. Ja izdevumi nav reģistrēti sertifikācijas iestādes grāmatojumos, izmanto visjaunāko ikmēneša norēķinu maiņas kursu, ko Komisija elektroniski publicējusi sākotnējā ziņojuma brīdī.
   5. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 8. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 72, 12.3.2014., 1. lpp.

      (2)  Komisijas 2015. gada 8. jūlija Deleģētā regula (ES) 2015/1972, ar ko papildina Eiropas Parlamenta un Padomes 2014. gada 11. marta Regulu (ES) Nr. 223/2014 ar īpašiem noteikumiem par ziņošanu par pārkāpumiem attiecībā uz Eiropas atbalsta fondu vistrūcīgākajām personām (skatīt šā Oficiālā Vēstneša 11. lappusi).

      (3)  Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (OV L 347, 20.12.2013., 320. lpp.).

      (4)  Eiropas Parlamenta un Padomes 2013. gada 17. decembra Regula (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (OV L 347, 20.12.2013., 549. lpp.).

      (5)  Eiropas Parlamenta un Padomes 2014. gada 16. aprīļa Regula (ES) Nr. 514/2014, ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (OV L 150, 20.5.2014., 112. lpp.).

      (6)  Komisijas 2015. gada 8. jūlija Īstenošanas regula (ES) 2015/1974, ar ko nosaka ziņošanas par pārkāpumiem biežumu un formātu attiecībā uz Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu saskaņā ar Eiropas Parlamenta un Padomes Regulu (ES) Nr. 1303/2013 (skatīt šā Oficiālā Vēstneša 20. lappusi).

      (7)  Komisijas 2015. gada 8. jūlija Īstenošanas regula (ES) 2015/1975, ar ko nosaka ziņošanas par pārkāpumiem biežumu un formātu attiecībā uz Eiropas Lauksaimniecības garantiju fondu un Eiropas Lauksaimniecības fondu lauku attīstībai saskaņā ar Eiropas Parlamenta un Padomes Regulu (ES) Nr. 1306/2013 (skatīt šā Oficiālā Vēstneša 23. lappusi).

      (8)  Komisijas 2015. gada 8. jūlija Īstenošanas regula (ES) 2015/1977, ar ko nosaka ziņošanas par pārkāpumiem biežumu un formātu attiecībā uz Patvēruma, migrācijas un integrācijas fondu un finansiālā atbalsta instrumentu policijas sadarbībai, noziedzības novēršanai un apkarošanai un krīžu pārvarēšanai saskaņā ar Eiropas Parlamenta un Padomes Regulu (ES) Nr. 514/2014 (skatīt šā Oficiālā Vēstneša 29. lappusi).


title: Komisijas Īstenošanas regula (ES) Nr. 11/2012 ( 2012. gada 9. janvāris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               10.1.2012

               LV

               Eiropas Savienības Oficiālais Vēstnesis

               L 6/3

         KOMISIJAS ĪSTENOŠANAS REGULA (ES) Nr. 11/2012
   (2012. gada 9. janvāris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 9. janvārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  MA

                  60,0

                  TN

                  101,1

                  TR

                  86,6

                  ZZ

                  82,6

                  0707 00 05

                  EG

                  182,1

                  TR

                  155,0

                  ZZ

                  168,6

                  0709 91 00

                  EG

                  208,4

                  ZZ

                  208,4

                  0709 93 10

                  MA

                  57,7

                  TR

                  102,6

                  ZZ

                  80,2

                  0805 10 20

                  CL

                  33,0

                  MA

                  62,6

                  TR

                  61,8

                  ZZ

                  52,5

                  0805 20 10

                  MA

                  74,1

                  ZZ

                  74,1

                  0805 20 30, 0805 20 50, 0805 20 70, 0805 20 90

                  IL

                  74,4

                  MA

                  62,0

                  TR

                  89,1

                  ZZ

                  75,2

                  0805 50 10

                  AR

                  53,1

                  MA

                  126,4

                  TR

                  47,0

                  ZZ

                  75,5

                  0808 10 80

                  CA

                  125,9

                  US

                  94,3

                  ZA

                  128,3

                  ZZ

                  116,2

                  0808 30 90

                  CN

                  107,0

                  US

                  112,3

                  ZZ

                  109,7

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) Nr. 1403/2013 ( 2013. gada 19. decembris ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Liquirizia di Calabria (ACVN))]

text:
               21.12.2013

               LV

               Eiropas Savienības Oficiālais Vēstnesis

               L 349/86

         KOMISIJAS ĪSTENOŠANAS REGULA (ES) Nr. 1403/2013
   (2013. gada 19. decembris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Liquirizia di Calabria (ACVN))]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu Liquirizia di Calabria, kas reģistrēts saskaņā ar Komisijas Regulu (ES) Nr. 1072/2011 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz šīs regulas pielikumā minēto nosaukumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 19. decembrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 278, 25.10.2011., 1. lpp.

      (3)  OV C 219, 31.7.2013., 12. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.8. grupa.   Citi Līguma I pielikumā minētie produkti (garšvielas u. c.)

      Regulas (ES) Nr. 1151/2012 I pielikuma I punktā uzskaitītie lauksaimniecības produkti un pārtikas produkti:

         2.4. grupa.   Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

      ITĀLIJA

         Liquirizia di Calabria (ACVN)


title: Komisijas Īstenošanas regula (ES) Nr. 251/2012 ( 2012. gada 21. marts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               22.3.2012

               LV

               Eiropas Savienības Oficiālais Vēstnesis

               L 82/5

         KOMISIJAS ĪSTENOŠANAS REGULA (ES) Nr. 251/2012
   (2012. gada 21. marts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 21. martā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  IL

                  188,6

                  JO

                  64,0

                  MA

                  47,9

                  TN

                  68,9

                  TR

                  96,0

                  ZZ

                  93,1

                  0707 00 05

                  JO

                  107,2

                  TR

                  165,2

                  ZZ

                  136,2

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  55,1

                  TR

                  127,5

                  ZZ

                  135,9

                  0805 10 20

                  EG

                  52,6

                  IL

                  79,2

                  MA

                  52,2

                  TN

                  80,1

                  TR

                  70,0

                  ZZ

                  66,8

                  0805 50 10

                  EG

                  43,8

                  TR

                  52,6

                  ZZ

                  48,2

                  0808 10 80

                  AR

                  89,5

                  BR

                  83,2

                  CA

                  125,0

                  CL

                  84,7

                  CN

                  108,7

                  MK

                  31,8

                  US

                  160,0

                  UY

                  74,9

                  ZA

                  119,9

                  ZZ

                  97,5

                  0808 30 90

                  AR

                  85,1

                  CL

                  123,8

                  CN

                  63,0

                  ZA

                  91,4

                  ZZ

                  90,8

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.